ട്രൈറ്റണ് ഇവി ഉടന് ഇന്ത്യയില് എത്തും അമേരിക്ക ആസ്ഥാനമായി പ്രവര്ത്തിക്കുന്ന ഇലക്ട്രിക് വാഹനനിര്മാതാക്കളായ ട്രൈറ്റണ് ഇന്ത്യയിലേക്കെത്തുന്നതായി നേരത്തെ റിപ്പോര്ട്ടുകളുണ്ടായിരുന്നു. ട്രൈറ്റണിന്റെ ഇവി യൂണിറ്റ് തെലങ്കാനയിലാണ് സ്ഥാപിക്കുന്നതെന്നായിരുന്നു നേരത്തെയുള്ള റിപ്പോര്ട്ടുകള്. തെലങ്കാന സര്ക്കാരുമായി കമ്ബനി ഒരു ധാരണാപത്രത്തിലും ഒപ്പുവച്ചിരുന്നു. ഇപ്പോഴിതാ കമ്ബനി ഇന്ത്യയില് തങ്ങളുടെ ആദ്യ കാര് ലോഞ്ച് ചെയ്യാനൊരുങ്ങുന്നുവെന്ന വിവരമാണ് പുറത്തുവന്നിരിക്കുന്നത്. പുതിയ മോഡല് എച്ചില് 200kWh ബാറ്ററി പായ്ക്ക് ഉണ്ടായിരിക്കുമെന്ന് കമ്ബനി പറയുന്നു. ഈ രീതിയില്, ഒറ്റ ചാര്ജില് 1,200 കിലോമീറ്റര് ദൂരം പിന്നിടാന് കഴിയും. ആയിരം കിലോമീറ്റര് ദൂരപരിധിയുള്ള ഇന്ത്യയിലെ ആദ്യ ഇലക്ട്രിക് കാറാണിത്. ഇന്ത്യ അതിന്റെ ഒരു പ്രധാന വിപണിയാണെന്ന് ട്രൈറ്റണ് ഇവി പറയുന്നു. അതുകൊണ്ടാണ് കമ്ബനി മെയ്ക്ക് ഇന് ഇന്ത്യ ഇവി ഇവിടെ അവതരിപ്പിക്കുന്നതെന്നും കമ്ബനി വ്യക്തമാക്കി. കമ്ബനിയുടെ തെലങ്കാന ഫാക്ടറി ലോകത്തിലെ ഏറ്റവും വലിയ ഇലക്ട്രിക് വാഹന ഫാക്ടറിയായിരിക്കും എന്നാണ് റിപ്പോര്ട്ടുകള്.